Spoločný návrh NARIADENIE RADY, ktorým sa mení a dopĺňa nariadenie (ES) č. 194/2008, ktorým sa obnovujú a posilňujú reštriktívne opatrenia voči Barme/Mjanmarsku /* JOIN/2012/012 final - 2012/0101 (NLE) */





DÔVODOVÁ SPRÁVA (1) Nariadenie Rady (ES) č. 194/2008 z 25. februára 2008, ktorým sa obnovujú a posilňujú reštriktívne opatrenia voči Barme/Mjanmarsku[1] ustanovuje niektoré opatrenia, ktoré sa majú prijať v súvislosti s Barmou/Mjanmarskom vrátane obmedzení na dovoz niektorých produktov z Barmy/Mjanmarska a zmrazenia majetku niektorých jednotlivcov a subjektov. (2) Vzhľadom na súčasný vývoj v Barme/Mjanmarsku sa rozhodnutím Rady 2012/…/CFSP mení rozhodnutie Rady 2010/232/SZBP, ktorým sa obnovujú reštriktívne opatrenia voči Barme/Mjanmarsku. Cieľom je do 30. apríla 2013 pozastaviť uplatňovanie všetkých reštriktívnych opatrení, s výnimkou zbrojného embarga a embarga na vybavenie, ktoré môže byť použité na vnútorné represie. (3) Vysoká predstaviteľka Únie pre zahraničné veci a bezpečnostnú politiku a Európska komisia navrhujú, aby sa nariadenie Rady (ES) č. 194/2008 zodpovedajúcim spôsobom zmenilo a doplnilo s cieľom pozastaviť uplatňovanie väčšiny reštriktívnych opatrení. 2012/0101 (NLE) Spoločný návrh NARIADENIE RADY, ktorým sa mení a dopĺňa nariadenie (ES) č. 194/2008, ktorým sa obnovujú a posilňujú reštriktívne opatrenia voči Barme/Mjanmarsku RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215, so zreteľom na rozhodnutie Rady 2012/.../SZBP z/zo […] 2012[2], ktorým sa mení a dopĺňa rozhodnutie Rady 2010/232/SZBP, ktorým sa obnovujú reštriktívne opatrenia voči Barme/Mjanmarsku[3], so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie, keďže: (1) Nariadenie Rady (ES) č. 194/2008 z 25. februára 2008, ktorým sa obnovujú a posilňujú reštriktívne opatrenia voči Barme/Mjanmarsku[4] ustanovuje niektoré opatrenia, ktoré sa majú prijať v súvislosti s Barmou/Mjanmarskom vrátane obmedzení na dovoz niektorých produktov z Barmy/Mjanmarska a zmrazenia majetku niektorých jednotlivcov a subjektov. (2) Vzhľadom na súčasný vývoj v Barme/Mjanmarsku sa rozhodnutím Rady 2012/…/CFSP mení rozhodnutie Rady 2010/232/SZBP, ktorým sa obnovujú reštriktívne opatrenia voči Barme/Mjanmarsku. Cieľom je do 30. apríla 2013 pozastaviť uplatňovanie všetkých reštriktívnych opatrení, s výnimkou zbrojného embarga a embarga na vybavenie, ktoré môže byť použité na vnútorné represie. (3) Nariadenie (ES) č. 194/2008 by sa preto s cieľom pozastaviť uplatňovanie väčšiny reštriktívnych opatrení malo príslušným spôsobom zmeniť a doplniť. (4) Pozastavenie zmrazenia financií a hospodárskych zdrojov by sa malo vykladať tak, že sa povoľuje uvoľnenie finančných prostriedkov a hospodárskych zdrojov, ktoré boli zmrazené v súlade s nariadením, bez predbežného povolenia príslušných orgánov, PRIJALA TOTO NARIADENIE: Článok 1 Uplatňovanie článku 2, článku 5, článku 7 ods. 3, článku 8, článku 11, článku 15 ods. 2, ods. 3 a ods. 7 nariadenia (ES) č. 194/2008 sa pozastavuje do 30. apríla 2013. Uplatňovanie článku 7 ods. 5 nariadenia (ES) č. 194/2008 sa pozastavuje do 30. apríla 2013 v rozsahu, v ktorom sa vzťahuje na článok 7 ods. 3. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L 66, 10.3.2008, s. 1. [2] Ú. v. EÚ L ... , .... 2012, s. …. [3] Ú. v. EÚ L 105, 27.4.2010, s. 22. [4] Ú. v. EÚ L 66, 10.3.2008, s. 1.